Počas zasadnutia výkonného výboru KLUBU SLOVENSKÝCH TURISTOV (KST) dňa 17.6.2020 poskytol predseda majetkovej komisie KST J. Polomský podrobnú informáciu ohľadom zveľaďovacích a rekonštrukčných prác na chatách, uskutočnených počas pandémiou utlmenej jarnej prevádzky 2020. Podľa programu výkonného výboru KST išlo o bod 5. Z dôvodu detailného popisu situácie uvádzame informácie ako samostatnú zložku.

**Téryho chata**:

* V časti kuchyne kde je príprava čaju boli steny vyspravené a následne sa naniesla nová omietka a urobila stierka.
* V časti kuchyne kde sú sporáky sa úplne odstránila stará omietka až na kameň, naniesla sa nová omietka a urobila sa stierka. V priestore nad šporákom sa umiestnili nové červené kachličky, aké sú už na niektorých stenách v kuchyni.
* V kuchyni v časti kde je bojler P. Michalka karbobrúskou postupne po malých kusoch vo veľmi stiesnenom priestore počas 4 dní odrezal/odpálil 2 staré železné nádrže na vodu. Odrezané kusy boli v júni v réžii chatára zvezené dole.

V stiesnenom priestore za nádržami boli vlhké splesnené steny, kde bolo potrebné odstrániť staré omietky až na tehlu. Všade sa naniesla nová omietka aj stierka. Súčasne sa muselo vymeniť staré spráchnivené okno, ku ktorému kôli kotlom nebol nijaký prístup. Zadná stena WC pre zamestnancov v zadnej časti kuchyne bola zvetraná a zvlhnutá, takže bolo potrebné odstrániť starú omietku až na tehlu. Po vysušení elektr. sušičkou sa na uvedené steny dala izolácia a nová omietka a stierka. Odstránilo sa staré WC a zakúpilo sa nové a v júni sa sprevádzkovalo.

* Urobil sa ochranný náter na stĺpoch verandy a niež sa natreli šindle na prístrešku – v pôvodnom tmavo hnedom odtieni chaty.
* V chodbičke do spální na prízemí + v dolnej 6 posteľovej izbe + vo vstupnom vestibule chaty sa vyspravili všetky nerovnosti a urobila sa nová omietka a stierka.
* Na vchode do jedálne sa odstránila stará zárubňa a tým sa zväčšil vstupný priestor do jedálne + sa urobilo drevené stropné obloženie + sa dala nová omietka na bočné steny.
* Vo všetkých častiach kuchyne sa vymenili 3 staré pracovné dosky za nové a vynovili sa police na riad a kuchynské nástroje pod nimi.
* Počas korona -vírusovej uzávierky sa započala sa generálna oprava nefunkčného druhého dámskeho WC. V júni sa druhé dámske WC sprevádzkovalo.
* Všetky okná na chate sa zvonku odznova vytmelili špeciálnym tmelom a následne špeciálnym vonkajším lepidlom, lebo pôvodný tmel sa extrémnym počasím zvetralý a vznikli tam hlbšie dutiny.

**Zbojnícka chata:**

v réžii chatárky sa vykonali nasledovné zveľaďovacie a rekonštrukčné práce :

* V zamestnaneckých priestoroch sa vybrúsili a nalakovali všetky podlahy.
* Nalakovali sa všetky postele v zamestnaneckých izbách aj v noclahárni.
* Nalakovali sa všetky lavice v jedálni (stoly boli nalakované minulý rok) + pulty na výdajných a príjmových okienkách. Práca trvajúca 3 týždne bola ukončená v marci 2020.
* Hĺbkovo sa vyšúrovali všetky podlahy v celej chate.

V pracovnom zázemí (sklade) sa urobili nové sadrokartónové stropy a natreli sa bielou farbou.

* V skladoch sa vystierkovali všetky steny.
* Urobili sa špalety okolo okien na povale v obývacej miestnosti.
* Na oddeľovacej stene na ubytovni na povale sa prirobil sadrokartón po oboch stranách steny + sa natreli na bielo.
* Prebieha lakovanie transparentným lakom vonkajšieho opláštenia chaty v priebehu júna 2020

**Chata pri Zelenom plese:**

T. Petrík zistil že po oprave priehradného múru z oboch strán ako aj po injektáži spodku priehradného múru (v decembri 2019), musí opraviť – vyšpárovať aj vrchnú časť múru, nakoľko sa tam objavili duté priestory. Na chate sa venovalo veľké úsilie na definovanie a určenie podrobných detailov týkajúcich sa veľkej rekonštrukcie chaty a vytvoreniu vzájomne akceptovateľnej zmluvy na základe ktorej by sa rekonštrukcia uskutočnila.

Na chate Pri Zelenom plese T. Petrík intenzívne hľadá nový šporák aby mohol mať vedľa seba aj veľké hrnce, keďže starý 30-35 ročný už dochádza (dobré sú iba obvodové plechy) a je už nerekonštruovateľný. V marci 2020 T. Petrík urgentne riešil šnúru havarijných situácií idúcich za sebou (vadný el. generátor, pokazil sa drvič odpadu, prasknutá hadica v kuchyni, a pod.).

T. Petrík zháňa stavidlo na hornú časť potrubia ktoré privádza vodu na turbínky, aby sa mohli realizovať úpravy týkajúce sa výmeny prívodného potrubia do jednotlivých turbín a inštalácia novej turbíny s meniteľnými uhlami lopatiek. Výmena prívodného potrubia je v procese.

**Chata pod Rysmi:**

Chatárovi V. Beránkovi podarilo na niekoľko pokusov opraviť riadiacu jednotku zabezpečujúcu podávania peletiek do kotla a ušetril tak majiteľom cca 3000 €. V príprave na nastávajúcu sezónu urobil všetky potrebné servisné/opravné zásahy, aby sa sezóna mohla od 15. 6. 2020 úspešne rozbehnúť.

Riešenie umiestnenia el. generátora v priestore mimo chatu je v procese.

**Chata M.R. Štefánika:**

vykonali sa tu nasledovné zveľaďovacie a rekonštrukčné práce:

* Odstránila sa stará elektrika (káble, zásuvky, vypínače, svetlá) v miestnosti jedálne.
* Rozobrali sa všetky lavice na sedenie s integrovanými radiátormi a odstránili sa z nich radiátory, ktoré sa postupne zniesli dole. Rozobrali sa tiež všetky lavice na sedenie a všetky stoly na druhej strane a následne sa prebrúsili a napustili olejom 2x a nalakovali sa 2x.
* V jedálni sa brúsili všetky steny a celý strop a následne sa 2x napúšťali olejom a 2x sa nalakovali.
* Inštalovala sa nová elektrika pod tatranským obkladom, vrátane nových zásuviek, vypínačov a svetiel, vrátane prekrytia otvorov na vypínače a zásuvky nerezovým plechom.

Práca + náklady za materiál (farby, laky, oleje, zásuvky, vypínače, nové lampy s led

žiarovkami)v sume 1500 € - v réžii chatára.

* Urobili sa dokončovacie izolačné práce na krbe po výmene komínovej vložky.
* Vysekala sa stará poškodená a krivá dlažba v jedálni a následne sa podlaha vyrovnala nivelačným náterom v jedálni, v chodbe do kuchyne a v dvoch skladoch pri kuchyni.
* Nechali sa vyrobiť za dobrú cenu lokálnemu stolárovi nové svetlé stoly a lavice pri oknách.
* Položila sa nová dlažba v celej jedálni, v chodbe do kuchyne a v oboch skladoch. Zo skladov sa odstránili staré ťažké kovové police a nahradili sa novými hliníkovými, urobenými na mieru. Súčasne sa oba sklady vymaľovali. V jednom zo skladov sa vyrovnal a vykachličkoval výklenok pod oknom.
* Vyrobili sa nové parapety pod 2 oknami aby vedľa nich mohol prúdiť teplý vzduch z nových radiátorov.
* V panskom WC sa kvôli čiastočnej havárii – kvôli prasknutému starému potrubiu muselo komplet vybúrať a vymeniť odpadové potrubie. Práca na náklady chatára, materiál a odborná práca na náklady KST.
* Zakúpili sa 4 nové ohrievače ADAX, pričom 3 sa umiestnili v jedálni (2 ks pod oknami a 1 ks na mieste starého veľkého radiátora pri kozube) a 1 ks v izbe chatára.
* Vybrúsili sa, opálili a 2x napustili olejom a 2x sa nalakovali vstupné dvere do jedálne a vstupné dvere do chodby do kuchyne.
* Olištoval sa celý strop v jedálni.

Bude potrebné zaizolovať celý múr chaty zo severnej strany, nakoľko tadiaľ do chaty preniká vlhkosť a vnútorné steny sa vydúvajú.

\_ \_ \_